Ο **Φρανς Πάουρμπους ο νεότερος** (φλαμανδικά: **Frans Pourbus de jonge** (1569–1622)) ήταν Φλαμανδός ζωγράφος, γιος του Φρανς Πάουρμπους του πρεσβύτερου και εγγονός του Πήτερ Πάουρμπους. Γεννήθηκε στην Αμβέρσα και απεβίωσε στο Παρίσι. Αναφέρεται επίσης και απλά ως "Φρανς ΙΙ".

Ο Πάουρμπους εργάστηκε για ορισμένα άτομα μεγάλης επιρροής στην εποχή τους, όπως οι Ισπανοί διάδοχοι του Ολλανδικού θρόνου, που έδρευαν στις Βρυξέλλες, ο Δούκας της Μάντοβα και η Μαρία των Μεδίκων, βασίλισσα της Γαλλίας. Έργα του βρίσκονται στη Βασιλική Συλλογή (Ηνωμένο Βασίλειο), το Εθνικό Μουσείο της Βαρσοβίας, το Μουσείο του Λούβρου, το Μουσείο Πράδο, το Ρέικσμουζεουμ, το Βασιλικό Κολλέγιο Τέχνης, το Μητροπολιτικό Μουσείο Τέχνης (Νέα Υόρκη) και πολλά άλλα μουσεία.

Ύφος
----

Πορτρέτο άνδρα. Ο Πάουρμπους ήταν διάσημος για την απεικόνιση ενδυμασιών, κοσμημάτων και υφασμάτων.
Ο Πάουρμπους ήταν περισσότερο γνωστός για τα πορτρέτα του, αλλά φιλοτέχνησε και μερικούς πίνακες με ιστορικά θέματα. Δημιουργούσε πορτρέτα που ευχαριστούσαν τους πάτρονές του, αλλά σπάνια προσέδιδε σε αυτά δραματικό ύφος ή έστω παρασκήνιο με τοπία. Ήταν διάσημος για την απεικόνιση ενδυμασιών, κοσμημάτων και υφασμάτων, όπως το πορτρέτο του Ερρίκου Δ΄ της Γαλλίας που απεικονίζεται πιο κάτω.

Πάτρονες
--------

Ο Πάουρμπους συμπλήρωσε τη μαθητεία του στην Αμβέρσα το 1591. Στα τέλη του 16ου αιώνα εργάστηκε για τον Αρχιδούκα Άλβέρτο της Αυστρίας και την Ινφάντα Ιζαμπέλλα Κλάρα Ευγενία στις Βρυξέλλες Στις 27 Ιουνίου 1600 αμείφθηκε για ένα πορτρέτο της Ινφάντα (εικονίζεται πιο κάτω). Αυτό παρουσιάστηκε στην Άννα της Δανίας (σύζυγο του Ιακώβου του Στ΄) από τον πρεσβευτή των Ισπανικών Κάτω Χωρών και ως σήμερα παραμένει στη Βασιλική Συλλογή.

Το 1600 προσλήφθηκε ως Αυλικός ζωγράφος στη Μάντοβα από τον Δούκα Βιντσέντσο Γκονζάγκα, τον οποίο συνάντησε όταν ο Δούκας είχε επισκεφθεί τις Κάτω Χώρες για να αγοράσει έργα τέχνης. Λίγους μήνες μετά την πρόσληψή του στην Αυλή κατέφτασε και ο Πέτερ Πάουλ Ρούμπενς, αλλά δεν αναφέρονται ενδείξεις αντιπαλότητας μεταξύ τους Το 1609 ο Πάουρμπους μετοίκησε στο Παρίσι, με την υποκίνηση της Μαρίας των Μεδίκων. Εδώ έφθασε στο απόγειο του ύφους του. Εργάστηκε για τη Μαρία των Μεδίκων ως Αυλικός ζωγράφος ως τον θάνατό του.

Απεβίωσε στο Παρίσι και τάφηκε στις 19 Φεβρουαρίου 1621/2. Η ακριβής χρονολογία θανάτου του είναι άγνωστη.

Το πορτρέτο της *Άννα Μπολέυν*
------------------------------

Ανάμεσα στα έργα του συγκαταλέγεται το πορτρέτο μιας Ιταλίδας κυρίας (σήμερα στην Πινακοθήκη Μαλασπίνα στην Παβία), η οποία είχε εσφαλμένα αναγνωριστεί ως η Άννα Μπολέυν, δεύτερη σύζυγος του Ερρίκου Η΄ της Αγγλίας). Η αναγνώριση αυτή είχε βασιστεί σε μεταγενέστερη επιγραφή. και, σε κάθε περίπτωση, ο πίνακας είναι ζωγραφισμένος αρκετά χρόνια μετά τον θάνατο της Μπολέυν το 1536.

Παραδείγματα έργων του
----------------------

* Λουδοβίκος XIII, Βασιλέας της Γαλλίας, with the με τη ζώνη και το έμβλημα του Τάγματος του Αγίου Πνεύματος*Λουδοβίκος XIII, Βασιλέας της Γαλλίας, with the με τη ζώνη και το έμβλημα του Τάγματος του Αγίου Πνεύματος*
* Αλβέρτος της Αυστρίας*Αλβέρτος της Αυστρίας*
* Πορτρέτο Ιταλίδας κυρίας εσφαλμένα αναφερθείσης ως Άννα Μπολέυν*Πορτρέτο Ιταλίδας κυρίας εσφαλμένα αναφερθείσης ως Άννα Μπολέυν*
* Άνδρας ηλικίας 32 ετών*Άνδρας ηλικίας 32 ετών*
* Βιντσέντσο Γκονζάγκα, Δούκας της Μάντοβα*Βιντσέντσο Γκονζάγκα, Δούκας της Μάντοβα*
* Σύμβουλοι του Παρισιού*Σύμβουλοι του Παρισιού*
* Μαργαρίτα Γκονζάγκα*Μαργαρίτα Γκονζάγκα*
* Άννα η Αυστριακή*Άννα η Αυστριακή*
* Λουδοβίκος XIII της Γαλλίας*Λουδοβίκος XIII της Γαλλίας*
* Μαρία των Μεδίκων*Μαρία των Μεδίκων*
* Μαρία των Μεδίκων*Μαρία των Μεδίκων*
* Ιζαμπέλλα Κλάρα Ευγενία*Ιζαμπέλλα Κλάρα Ευγενία*

Δείτε επίσης
------------

* Κατάλογος Φλαμανδών ζωγράφων

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12265782b. Ανακτήθηκε στις 10  Οκτωβρίου 2015.
2. ↑  rkd.nl/nl/explore/artists/64550.
3. ↑  *The Fine Art Archive*. cs.isabart.org/person/139494. Ανακτήθηκε στις 1  Απριλίου 2021.
4. ↑  Murray, P. & L. (1996), *Dictionary of art and artists*. Penguin Books. ISBN 0-14-051300-0.
5. 1 2  Βασιλική Συλλογή αριθ. 407377: Η Ινφάντα Ιζαμπέλλα Κλάρα Ευγενία
6. 1 2  Oppenheimer, Paul (2002). *Rubens: A Portrait*. Rowman & Littlefield. σελ. 166.
7. 1 2  Berger, Robert W (1999). *Public Access to Art in Paris*. Pennsylvania State University Press. σελ. 236.
8. 1 2 3 4  Your Paintings
9. ↑  van Puyvelde, Leo· van Puyvelde, Thierry (1971). *Flemish painting, the age of Rubens and Van Dyck*. McGraw-Hill. σελ. 152.
10. ↑  Furlotti, Barbara (2008). *The Art of Mantua*. Getty Publications.
11. ↑  Για παράδειγμα, στη σελίδα 44 του έργου *The Tudors*, με επιμέλεια της Αντόνια Φρέιζερ
12. ↑  Web Gallery of Art

Εξωτερικοί σύνδεσμοι
--------------------

* Αρχειοθετήθηκε 2015-10-05 στο Wayback Machine. Your Paintings on the BBC.
* Πολυμέσα σχετικά με το θέμα  Frans Pourbus (II) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 71448970
* LCCN: nr2001000553
* ISNI: 0000 0001 2102 240X
* GND: 123076439
* SUDOC: 129022799
* BNF: cb12265782b (data)
* BPN: 02395816
* ULAN: 500008791
* BNE: XX1521673
* KulturNav: id
* RKD: 64550

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |